RESOLUCIÓN do 15 de novembro de 2023 pola que se conceden as axudas para a mellora da capacidade de innovación das empresas en Galicia, a través do financiamento das actividades integradas en plans de deseño para a innovación e a sustentabilidade e plans de innovación en procesos e organización (Deseñapeme e Innovapeme), cuxa actividade se enmarca nas prioridades estratéxicas da RIS3, convocadas pola resolución deste organismo do 29 de xuño de 2023 (Diario Oficial de Galicia número 132, do 12 de xullo).
Axencia Galega de Innovación — III. Outras disposicións — 24/11/2023

Mediante a Resolución da Axencia Galega de Innovación do 29 de xuño de 2023 (DOG núm. 132, do 12 de xullo) convocáronse as subvencións para a mellora da capacidade de innovación das empresas en Galicia, a través do financiamento das actividades integradas en plans de deseño para a innovación e a sustentabilidade e plans de innovación en procesos e organización (Deseñapeme e Innovapeme), cuxa actividade se enmarca nas prioridades estratéxicas da RIS3.
No seu artigo 23 regúlase a resolución e notificación destas axudas unha vez que a Comisión de Selección establecida no artigo 20 seleccione as solicitudes admitidas e emita un informe no cal se concrete o resultado da avaliación efectuada e a contía da axuda proposta, conforme os criterios establecidos no artigo 21.
De acordo con isto, e atendendo ao informe elaborado na sesión do 6 de novembro de 2023 pola Comisión de Selección,
1. Conceder as axudas para a mellora da capacidade de innovación das empresas en Galicia, a través do financiamento das actividades integradas en plans de deseño para a innovación e a sustentabilidade e plans de innovación en procesos e organización (Deseñapeme e Innovapeme), a todas as solicitudes que acadaron unha puntuación igual ou superior a 50 puntos, de conformidade co disposto no artigo 20.2 das bases reguladoras, e igual ou superior a 35 puntos, de conformidade co disposto no artigo 21.2 na liña 1, que figuran como anexo I a esta proposta (ordenadas por número de expediente), así como as solicitudes que acadaron unha puntuacion igual ou superior a 50 puntos, de conformidade co disposto no artigo 20.2 das bases reguladoras, e igual ou superior a 35 puntos, de conformidade co disposto no artigo 21.2 na liña 2, e que figuran como anexo II desta proposta (ordenadas por número de expediente).
O importe total das axudas concedidas é de 3.846.234,21 €, con cargo á aplicación orzamentaria que se recolle no seguinte cadro:
2. A desestimación das solicitudes que acadaron unha puntuación inferior a 50 puntos de conformidade co disposto no artigo 20.2 das bases reguladoras, e/ou a 35 puntos de conformidade co disposto no artigo 21.2, ou ben que non cumpren os requisitos que exixen as bases reguladoras, figuran relacionadas no anexo III para a liña 1 e no anexo IV para a liña 2.
3. A relación de solicitudes que non foron admitidas a trámite figura no anexo V.
4. O pagamento destas axudas realizarase conforme o establecido no artigo 31 da resolución de convocatoria.
5. Para xustificar a subvención deberá presentarse a documentación indicada nos artigos 29 e 30 da resolución de convocatoria durante o prazo establecido no artigo 28, nos puntos 1 e 2.
6. Contra esta resolución, sen prexuízo de que as persoas interesadas poidan exercer calquera outro que consideren procedente, poderán interpor recurso de alzada no prazo dun mes, contado desde o día seguinte ao da notificación da resolución, ante o presidente da Axencia Galega de Innovación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Disposición derradeira
Esta resolución entrará en vigor o día seguinte ao da súa publicación no
Diario Oficial de Galicia.
Santiago de Compostela, 15 de novembro de 2023